अंग्रेजी का पेपर देने के लिए पहुंची सिर्फ एक छात्रा
नजरबाग स्थित कन्या हायर सेकंडरी स्कूल के परीक्षा केंद्र में शुक्रवार को गजब का नजारा रहा। यहां 12 वीं में स्पेशल इंग्लिस का पेपर देने सिर्फ एक छात्रा पहुंची। इस छात्रा को परीक्षा दिलवाने के लिए ठीक वैसी ही तैयारी की गई, जैसे 100 छात्रों की परीक्षा हो। केंद्र में सात कर्मचारियों की देखरेख में परीक्षा कराई गई।
दरअसल कुंडेश्वर हायर सेकंडरी, श्रीराम बाल संस्कार, अरिहंत स्कूल, टीकमगढ़ पब्लिक स्कूल, यूनिक एकेडमी के छात्रों का यही परीक्षा केंद्र है। छात्रा प्रज्ञा उसरेटे यूनिक एकेडमी में 12 वीं की छात्रा है। उसने स्पेशल इंग्लिस से परीक्षा फॉर्म भरा था। शुक्रवार को नजरबाग के परीक्षा केंद्र में ड्यूटी कर रहे शिक्षक सुबह 8 बजे से ही गेट पर खड़े होकर छात्रा का बेसब्री से इंतजार कर रहे थे, जैसे ही छात्रा स्कूटी से स्कूल कैंपस पहुंची तो शिक्षकों के चेहरे भी खुशी से खिल उठे। शिक्षकों को लग रहा था कहीं ऐंसा न हो कि छात्रा को अकेले पेपर देना था। इस कारण उसने प्लान बदल दिया हो। शिक्षा विभाग के संयुक्त संचालक बीएल लुहारिया ने बताया कि नजरबाग में सिर्फ एक ही छात्रा ने परीक्षा दी है। परीक्षा के लिए जिले में 14 परीक्षा केंद्र बनाए गए हैं। स्पेशल इंग्लिस में 497 परीक्षार्थी पेपर देने पहुंच। 10 परीक्षार्थी गैरहाजिर रहे।
टीकमगढ़। नजरबाग में स्पेशल अंग्रेजी का पेपर देने पहुंची प्रज्ञा उसरेटे।
hin_Deva hin_Deva hin_Deva hin_Deva